Diari Oficial de la Generalitat Valenciana


Sumari del DOGV 9329, del 02-05-2022 (2022/3585)

Extracte de la Resolució de 12 d'abril de 2022, del Vicerectorat d'Ocupació i Programes Formatius de la Universitat de València, per la qual es convoquen i s'aproven les bases reguladores de les ajudes per a la realització de pràctiques internacionals i interregionals d'emprenedoria per a estudiants i estudiantes de grau i postgrau en el marc de la VIII edició del programa University júnior International Entrepreneurs (UJIE) del Campus de l'emprenedoria innovadora, segons conveni amb la Generalitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9329

Data del DOGV
:   02-05-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/3585


Data del document
:   12-04-2022

Organisme emissor
:   Universitat de València

Tipus de document
:   Extracte

Descriptors 

:   * ajuda pública

Extracte de la Resolució de 12 d'abril de 2022, del Vicerectorat d'Ocupació i Programes Formatius de la Universitat de València, per la qual es convoquen i s'aproven les bases reguladores de les ajudes per a la realització de pràctiques internacionals i interregionals d'emprenedoria per a estudiants i estudiantes de grau i postgrau en el marc de la VIII edició del programa University júnior International Entrepreneurs (UJIE) del Campus de l'emprenedoria innovadora, segons conveni amb la Generalitat Valenciana. [2022/3585]  
  
BDNS (identif.): 622893.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de dades nacional de subvencions:  
https://www.infosubvenciones.es/bdnstrans/GE/es/convocatoria/622893  
  
Primer. Beneficiaris  
Estudiantat matriculat en centres propis la Universitat de València en el curs acadèmic 2021-2022 en estudis oficials de grau, màster o doctorat en el cas que les pràctiques es realitzen des de la data de publicació de la resolució de la concessió definitiva de l'ajuda i la formalització de l'acord de pràctiques fins al 30 de setembre de 2022.  
  
Estudiantat matriculat en centres propis de la Universitat de València en el curs acadèmic 2022-2023 en estudis oficials de grau, màster o doctorat, en el cas que les pràctiques es realitzen des de l'1 d'octubre fins al 23 de desembre de 2022, sempre que abans s'haja formalitzat l'acord de pràctiques.  
  
Segon. Objecte  
Convocar un concurs per a concedir deu ajudes per a la realització de les pràctiques internacionals i interregionals d'emprenedoria, en el marc de la VIII edició del programa University júnior International Entrepreneurs (UJIE), de dos mesos de duració, en organitzacions d'acolliment de les regions emprenedores europees (nacionals o internacionals) o dels països participants en el programa Erasmus +, i aprovar les bases que el regulen, que figuren en l'annex I d'aquesta resolució.  
  
  
Tercer. Bases reguladores  
La convocatòria està publicada en la URL:  
https://links.uv.es/uvempren/practiques\_22  
  
Quarta. Quantia  
La Universitat de València aportarà per al finançament de les ajudes del programa una dotació global de vint mil euros, finançats per la Conselleria d'Economia Sostenible, Sectors Productius, Comerç i Treball, a través de la línia nominativa S7864000 Campus de l'Emprenedoria Innovadora. Aquestes ajudes es finançaran amb càrrec a la classificació orgànica 3111813455 i específica 35303683 del pressupost per a l'exercici 2022 de la Universitat de València.  
S'adjudicaran un màxim de deu ajudes, cinc en la categoria de pràctiques internacionals i cinc en la d'interregionals.  
  
Pràctiques internacionals (cinc ajudes). L'ajuda econòmica que percebrà l'estudiantat seleccionat serà de 2.500 euros bruts per a dos mesos de pràctiques internacionals, sempre que es realitzen de manera presencial en l'àmbit internacional. Amb independència d'aquesta ajuda, l'estudiantat podran optar a altres ajudes del programa Erasmus +.  
  
Pràctiques interregionals (cinc ajudes). L'ajuda econòmica que percebran l'estudiantat seleccionat serà de 1.500 euros bruts per a dos mesos de pràctiques, sempre que es realitzen de manera presencial en l'àmbit interregional nacional, a excepció de la província de València.  
  
  
Cinqué. Termini de presentació de sol·licituds  
El termini de presentació de sol·licituds s'iniciarà l'endemà a la publicació de l'extracte d'aquesta convocatòria en el Diari Oficial de la Generalitat Valenciana i finalitzarà dos mesos després.  
  
València, 12 d'abril de 2022.- La vicerectora d'Ocupació i Programes Formatius (p. d. de la rectora, DOGV 04.04.2022): Maria Adela Valero Aleixandre.